Hidžaab

Hidžaab (araabia keeles حجاب ḥijāb) on musliminaiste seas levinud peakate, mis jätab näo nähtavale. Sarnase nägu varjava peakatte nimetus on nikaab.

Üldisemas tähenduses on hidžaab nõue naise riietusele, mille kohaselt peab ta varjama oma keha lähemate sugulaste ringi mitte kuuluvate meeste eest.

1979. aasta islamirevolutsiooni järgses Iraanis ja Talibani võimu aegses Afganistanis on hidžaab naisele igal juhul kohustuslik, teistes islamiriikides nagu Saudi Araabia on seadused leebemad (näiteks keelustati näokatted Iraanis 1936. aastal täielikult; mitmel pool on hidžaab kohustuslik vaid muslimitele). Kas hidžaabi kandmist nõuab Koraan või on tegemist pigem kultuurilise tavaga, selle kohta on islami tõlgendajatel erinevad seisukohad (väidetavalt tähistab sõna Koraanis kohati ka loori või kardinat ning on kasutusel metafoorselt, sealhulgas rääkides "loorist", mis eraldab inimest Jumalast). Hidžaabi kandmise nõude vägivaldne jõustamine oli üks Iraanis 2022. aasta sügisel puhkenud laialdaste protestide ajendeid.Hille Hanso "Iraani naised protestidel: minu keha, minu teha!" Feministeerium, 19.11.2022, intervjuu Somayeh Mirshamsi ja Zahra Safajooeega (vaadatud 29.12.2022)"Hajaa – meie imaani lahutamatu kaaslane", Iqra: Eesti moslemite kuukiri nr 18, jaanuar 2011, lk 12-14Marin Mõttus "Iraani kuum oktoober" Sirp, 04.11.2022 (vaadatud 29.12.2022)Fadwa El Guindi, Sherifa Zahur. "Hijab". - "The Oxford Encyclopedia of the Islamic World", 2009.Cyril Glasse. "hijab". - "The New Encyclopedia of Islam". Altamira Press, 2001, lk 179–180.Reza Ramezani. "Hijab dar Iran az Enqelab-e Eslami ta payan Jang-e Tahmili" ["Hijab in Iran from the Islamic Revolution to the end of the Imposed war"] (farsi keeles). - Faslnamah-e Takhassusi-ye Banuvan-e Shi’ah [Quarterly Journal of Shiite Women] 11, Qom: Muassasah-e Shi’ah Shinasi, kevad 2007, lk 251-300 (vaadatud 29.12.2022)

Euroopa poliitikas on viimastel aastakümnetel levinud diskussioonid hidžaabi ja teiste islamiga seostatavate riietustavade lubatavuse üle. Põhiküsimuseks on taas, kas hidžaabi võib pidada religioosseks sümboliks ja kas see on naiste rõhumise märk või on tegemist vabatahtliku valikuga riietumises nagu Eestiski ajalooliselt tarvitatud pearätid. Võitlusega hidžaabi jts riietusesemete vastu paistavad silma peamiselt osa feministidest ja paremkonservatiividest (Eestis nt Margus Tsahkna, Urmas Reinsalu ja Jaak Madison), samuti on see osa sekulaarse Prantsusmaa tavast pärssida religioossete sümbolite presenteerimist avalikus ruumis. Samas ei varja hidžaab nägu, mistõttu näo peitmist keelustavad reeglid seda ei puuduta.https://www.err.ee/1608391793/euroopa-noukogu-eemaldas-pariisi-survel-hidzaabi-kandmist-toetava-video "Euroopa Nõukogu eemaldas Pariisi survel hidžaabi kandmist toetava video" ERR, 04.11.2021 (vaadatud 29.12.2022)Hille Hanso "Burkakeeld ei ole naiste vabastamine" Feministeerium, 08.01.2016 (vaadatud 29.12.2022)"Austria parlament kiitis burkakeelu heaks" ERR, 17.05.2017 (vaadatud 29.12.2022)"Hollandis kehtima hakanud burkakeeld laialdast rakendamist ei leia" ERR, 01.08.2019 (vaadatud 29.12.2022)Jaak Madison, "Kas Euroopa Liidule tähendab hidžaab siiani vabadust?" Postimees, 9. oktoober 2022 (vaadatud 29.12.2022)Riin Aljas "IRLi ministrid võitlevad muslimite näokatteid keelava seaduse eest, mida pole pagulasorganisatsioonidega arutatud ja mida sotsid ei toeta" EPL, 22.12.2015 (vaadatud 29.12.2022)Anna-Maria Penu "Keda huvitab, mida mõtleb kirjanik?" Sirp, 08.07.2016 (vaadatud 29.12.2022)

Viited

Kategooria:Islami riietus